
במענה לפנייתך שבסימוכין הריני להשיבך כדלקמן:

1. [bookmark: _GoBack]לעניין בקשתך לקבלת "נוהל של המפקח על הביטוח לגבי הערכת רכב ביבוא אישי", הריני להשיבך כי מבדיקה שנערכה על ידינו, עולה כי לא קיים נוהל בנושא זה ועל כן בקשתך נדחית, בהתאם לסעיף 8(3) לחוק חופש המידע, התשנ"ח-1998 (להלן- חוק חופש המידע), בשל כך שהמידע אינו מצוי ברשותנו.
2. בסעיפים 2 ו-3 לפנייתך, ביקשת הסברים כדלהלן: "מדוע חברות הביטוח מחייבות שימוש במעריך לוי יצחק וזאת למרות שהערכה של רכב ביבוא אישי מתבססת אחת לאחת בכתוב ברשימון היבוא", וכן "מדוע שהמפקח על הביטוח לא יחייב את חברות הביטוח להשתמש בערך כלי הרכב כפי שמופיע ברשימון היבוא לצורך הערכת רכב ביבוא אישי". נשיבך כי אלו אינן בקשות למידע כהגדרתו בחוק חופש המידע; לפי ההגדרה מידע הוא "כל מידע המצוי ברשות ציבורית, והוא כתוב, מוקלט, מוסרט, מצולם או ממוחשב". לפיכך בקשותיך להסברים אינן עונות להגדרה זו. יחד עם זאת, אודיעך כי שאלותיך הועברו לטיפול היחידה לפניות ציבור ברשות שוק ההון, ביטוח וחיסכון.[footnoteRef:1] [1:  ניתן להגיש תלונה ליחידה לפניות הציבור ברשות שוק ההון באמצעות קישור: https://pe.cma.gov.il/] 

3. בהתאם לסעיף 7(ו) לחוק חופש המידע, הרינו להודיעך על זכותך לעתור נגד החלטה זו לבית המשפט לעניינים מנהליים בירושלים.

